# **DECIZIA ETAPEI DE ÎNCADRARE**

## Nr. număr din 05.01.2018

Ca urmare a solicitării de emitere a acordului de mediu adresate de **S.C. I.S. AUTO POJORATA S.R.L.**, cu sediul în Str. STR, Nr. 431, Pojorâta , Judetul Suceava, , înregistrată la APM Suceava cu nr. 13153/20.12.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 05.01.2018, că proiectul **“Amenajarea Cladirii C4 in Atelier pentru Dezmembrari Auto, Spalatorie si Vulcanizare“** propus a fi amplasat în com. Pojorîta, nr. 431, jud. Suceava, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

1. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:
2. proiectul se încadrează în prevederile Hotărârii Guvernului nr. 445/2009, anexa nr. 2, pct. 11, lit.e – Depozite de fier vechi, de vehicule uzate, inclusiv deșeuri de vehicule;
3. Deschierea proiectului:

Amplasamentul este situat în intravilanul comunei Pojorîta, pe terenul aflat în proprietatea societății cu suprafața de 8064 mp. Se învecinează la sud și est cu drumul județean, la nord cu calea ferată Suceava – Pașcani, iar la vest cu teren agricol.

Pentru realizarea proiectului propus se va organiza activitatea atelierului, în conformitate cu legislația în vigoare (legea nr. *212 din 21 iulie 2015 privind modalitatea de gestionare a vehiculelor şi a vehiculelor scoase din uz)*, se va amenaja un spațiu de lucru, împărțit pe zone de activități, distincte și amenajate corespunzator, după cum urmează:

* zona de livrare ( primire și înregistrare autovehicule ) - 77.75 mp – platformă betonată,
* zona de depozitare preliminară a vehiculelor - 105.00 mp - platformă betonată, protejata impotriva scurgerilor de ulei, prevazut cu sistem de colectare a scurgerilor - separator de hidrocarburi și bazin vidanjabil.
* zona de depoluare a vehiculelor - 84.00 mp - rampă betonată, protejată împotriva scurgerilor de ulei, prevazută cu sistem de colectare a scurgerilor - separator de hidrocarburi și bazin vidanjabil.
* zona de depozitare a vehiculelor depoluate - 100.00 mp - platformă betonată,
* zona de dezmembrare - 100.00 mp - platformă betonată
* zona de stocare a parților reutilizabile care nu conțin fluide - 34.00mp - pardoseală beton,
* zona de stocare a parților reutilizabile care conțin fluide - 34.00mp - pardoseală beton, impermeabilizată, protejata împotriva scurgerilor de ulei,
* zona de stocare a deșeurilor solide pentru reciclare / valorificare energetică / eliminare - 35.00 mp - platformă betonată,
* zona de stocare a deșeurilor lichide pentru reciclare / valorificare energetica / eliminare - 35.00 mp - platformă betonată, impermeabilizată, protejată împotriva scurgerilor de ulei.
* zona de stocare a vehiculelor dezmembrate - 70.00 mp - platforma betonata.

Hala si spalatoria

Capacitatea de dezmembrare a atelierului va fi de 3 autovehicule/lună.

In urma dezmembrării autovehicolelor, se vor obține diferite componente și piese auto, care vor fi valorificate sau predate la centrele de colectare, în funcție de starea lor tehnică.

Atelierul de dezmembrări este racordat la rețeaua electrică existentă în zonă. Alimentarea cu apă va fi asigurată din sursă proprie (fântână).

Evacuarea apelor pluviale de pe platformele betonate, se va face printr-un canal colector într-un bazin vidanjabil betonat cu dimensiunile de 3x3x2m, după o preepurare printr-un separator de produse petroliere cu dimensiunile de 1,5x0,8x1m.

Apele menajere uzate se vor colecta în bazinul vidanjabil betonat cu dimensiunile de 3x3x2m.

1. Motivele care au stat la baza luării deciziei etapei de încadrare în procedura de evaluare adecvată sunt următoarele: nu este cazul.

Condiţiile de realizare a proiectului:

***Conform legii nr. 212 din 21 iulie 2015 privind modalitatea de gestionare a vehiculelor şi a vehiculelor scoase din uz:***

* zonele ce servesc pentru stocarea vehiculelor scoase din uz primite trebuie să fie impermeabilizate, protejate împotriva scurgerilor de ulei mineral, potrivit reglementărilor legale în vigoare, şi să fie prevăzute cu sisteme de colectare a scurgerilor, decantoare şi dispozitive de curăţare-degresare;
* pe durata depozitării, înaintea depoluării şi dezmembrării, este interzisă stocarea vehiculelor aşezate pe una dintre părţile laterale sau pe plafon, pentru a preveni scurgerea fluidelor. Depozitarea vehiculelor uzate unul peste altul este admisă numai dacă există echipamentele necesare pentru a se asigura prevenirea deteriorării pieselor de schimb sau a componentelor valorificabile care conţin fluide;
* în zonele în care se realizează depoluarea, dezmembrarea, stocarea fluidelor şi a părţilor care conţin fluide, precum şi compactarea, trebuie luate măsuri pentru a se asigura evitarea degradării deşeurilor valorificabile;
* vehiculele scoase din uz, înainte de a fi tratate, trebuie depozitate pe suprafeţe impermeabile, protejate împotriva scurgerilor de ulei mineral, potrivit reglementărilor legale în vigoare, suprafeţe care să prezinte o reţea de drenare a apelor, decantoare şi dispozitive de curăţare-degresare, astfel încât să fie evitată contaminarea solului sau a pânzei freatice;
* este obligatorie deţinerea de echipamente pentru tratarea apei uzate, inclusiv a apei de ploaie, potrivit reglementărilor referitoare la mediu şi sănătatea umană;
* unitatea trebuie să aibă o capacitate corespunzătoare de depozitare a anvelopelor uzate şi să prevină formarea de stocuri;
* unitatea trebuie să aibă o capacitate adecvată de prevenire şi stingere a incendiilor;
* în vederea reducerii oricărui impact negativ asupra mediului, vehiculele scoase din uz sunt dezmembrate înainte de tratare sau de alte operaţii echivalente, iar componentele ori materialele etichetate sau identificate în orice alt mod potrivit prevederilor art. 4 alin. (2) din lege sunt demontate înainte de tratare;

Alte condiții de realizarea proiectului:

1. investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în certificatul de urbanism emis de Primăria Comunei Pojorîta.
2. conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;
3. se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;
4. se vor lua toate măsurile tehnice şi organizatorice pe toată perioada desfăşurării lucrărilor pentru a nu afecta factorii de mediu, sănătatea şi confortul populaţiei din zona respectivă;
5. întreţinerea şi reparaţia utilajelor şi mijloacelor de transport folosite la lucrări se va face în unităţi specializate; utilajele tehnologice şi mijloacele de transport vor respecta prevederile HG nr. 332/2007 privind stabilirea procedurilor pentru aprobarea de tip a motoarelor destinate a fi montate pe maşini mobile nerutiere şi a motoarelor destinate vehiculelor pentru transportul rutier de persoane sau marfă şi stabilirea măsurilor de limitare a emisiilor gazoase şi de particule poluante provenite de la acestea, în scopul protecţiei atmosferei;
6. se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile, colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi;
7. nivelul de zgomot generat de desfăşurarea lucrărilor se va încadra în prevederile Standard SR 10009/2017 privind nivelul de zgomot;
8. la finalizarea lucrărilor se vor îndepărta resturile de materiale de construcţie şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;
9. se vor obţine toate avizele prevăzute în certificatul de urbanism.
10. **La finalizarea investiţiei titularul are obligaţia de a solicita emiterea autorizaţiei de mediu**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Şef serviciu**

Întocmit,